
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1546 

9 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Νομικού 
Προσώπου του Δήμο Παλαμά Νομού Καρδίτσας 
με την επωνυμία «Σχολική Επιτροπή Β' Δημοτικού 
Σχολείου και Β' Νηπιαγωγείου Δήμου Παλαμά»... 1 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Αμπελώνα. 2 

Εκχώρηση Αρμοδιοτήτων και Δικαιώματος Υπογρα¬ 
φής στους Αντιπρυτάνεις του Πανεπιστημίου. 3 

Μεταβίβαση Αρμοδιότητας Δικαιώματος Υπογραφής 
στους Προϊστάμενους των Υπηρεσιών του Πανε¬ 
πιστημίου. 4 


Α ΠΟΦΑΣΕΙ Σ 

Αριθμ. 15565 (1) 


Τροποποίηση της συστατικής πράξης του Νομικού Προ¬ 
σώπου του Δήμο Παλαμά Νομού Καρδίτσας με την 
επωνυμία «Σχολική Επιτροπή Β' Δημοτικού Σχολεί¬ 
ου και Β' Νηπιαγωγείου Δήμου Παλαμά». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/ Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του π.δ. 410/1995 
(Δ.Κ.Κ). 

3. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α’ 98). 

Τις διατάξεις του άρθρου 29Α του ν. 1558/1985 σχετικά 
με τον έλεγχο δαπανών που προκαλούν οι διοικητικές 
κανονιστικές πράξεις. 

4. Του άρθρου 5 παρ. 8 του ν. 1894/1990 (Φ.Ε.Κ.ΙΙΟΑ'). 

5. Την υπ’ αριθμ. Β.3382/5.3.1990 απόφαση Νομάρχη 
Καρδίτσας με την οποία αποφασίζετε η σύσταση Νο¬ 
μικού Προσώπου με την επωνυμία «Σχολική Επιτροπή Β' 
Δημοτικού Σχολείου και Β' Νηπιαγωγείου Δήμου Παλα¬ 
μά» στο Δήμο Παλαμά του Νομού Καρδίτσας, η οποία 
δημοσιεύθηκε στο υπ’ αριθμ. 195/Β/23.3.1990 Φ.Ε.Κ. 


6. Το υπ’ αριθμ. 64795/Δ4/29.6.2005 (ΦΕΚ945/Β/8.7.2005), 
απόφαση των Υφυπουργών Οικονομίας και Οικονομικών 
και Εθνικής Παιδείας και Θρησκευμάτων με την οποία 
ιδρύεται στη Δ/νση Πρωτοβάθμιας Εκπαίδευσης Καρ¬ 
δίτσας, το 6° μονοθέσιο Νηπιαγωγείο Παλαμά. 

7. Την υπ’ αριθμ. 247/2005 απόφαση του Δημοτικού 
Συμβουλίου Δήμου Παλαμά με την οποία αποφασίζει 
την τροποποίηση της υπ’ αριθμ. 12β/1990 προηγούμε¬ 
νης απόφασής του, η οποία νομιμοποιήθηκε με την υπ’ 
αριθμ. Β. 3382/5.3.1990 απόφαση Νομάρχη Καρδίτσας, 
ως προς: Α) την επωνυμία του Νομικού Προσώπου η 
οποία από «Σχολική Επιτροπή Β' Δημοτικού Σχολείου 
και Β' Νηπιαγωγείου Δήμου Παλαμά», γίνεται «Σχολική 
Επιτροπή Β' Δημοτικού Σχολείου, Β' Νηπιαγωγείου και 
ΣΤ' Νηπιαγωγείου Δήμου Παλαμά» και Β) Ως προς την 
Διοίκηση του Νομικού Προσώπου, όπου από 7μελής γί¬ 
νετε 9μελής, αποφασίζουμε : 

Τροποποιούμε την υπ’ αριθμ. Β. 3382/5.3.1990 απόφαση 
Νομάρχη Καρδίτσας με την οποία συστάθηκε στο Δήμο 
Παλαμά Νομικό Πρόσωπο με την επωνυμία «Σχολική 
Επιτροπή Β' Δημοτικού Σχολείου και Β' Νηπιαγωγεί¬ 
ου Δήμου Παλαμά» και η οποία δημοσιεύθηκε στο υπ’ 
αριθμ. 195/Β/23.3.1990 Φ.Ε.Κ. μόνο κατά το μέρος που 
αφορά τα άρθρα 1 και 3, ως εξής: 

Α) Στο άρθρο 1 αλλάζει η επωνυμία του Νομικού 
Προσώπου, όπου από «Σχολική Επιτροπή Β' Δημοτικού 
Σχολείου και Β' Νηπιαγωγείου Δήμου Παλαμά», γίνεται 
«Σχολική Επιτροπή Β' Δημοτικού Σχολείου, Β' Νηπιαγω¬ 
γείου και ΣΤ' Νηπιαγωγείου Δήμου Παλαμά». 

Β) Το άρθρο 3 τροποποιείται ως εξής : 

1) Η πρώτη παράγραφος του ανωτέρω άρθρου αντι¬ 
καθίσταται ως κατωτέρω : «Το Νομικό πρόσωπο θα 
διοικείται από 9 μελές Διοικητικό Συμβούλιο». 

2) Στο τέλος του άρθρου 3 προστίθενται εδάφια ζ' 
και η' ως εξής : 

ζ. Τον εκάστοτε Διευθυντή του ΣΤ' Νηπιαγωγείου 
Παλαμά. 

η.Έναν (1) εκπρόσωπο του συλλόγου γονέων και κη¬ 
δεμόνων του ΣΤ' Νηπιαγωγείου Παλαμά. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Παλαμά. 

Κατά τα λοιπά ισχύει ως έχει η υπ’ αριθμ. Β.3382/ 
5.3.1990 απόφαση Νομάρχη Καρδίτσας η οποία δημο¬ 
σιεύθηκε στο αριθμ. 195/Β/23.3.1990 Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 19 Οκτωβρίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-*- 

Αριθμ. 15770 (2) 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Αμπελώνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

α) Του άρθρου 12 του ν. 2880/2001 (ΦΕΚ Ο.ΤΑ / 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και 
άλλες διατάξεις». 

β) Του άρθρου 9 του ν. 2503/1997 (ΦΕΚ 107 /1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

γ) Του άρθρου 12 του ν. 1188/1981 «Περί κυρώσεως 
του κώδικα περί καταστάσεως προσωπικού οργανισμών 
Τοπικής Αυτοδιοίκησης», όπως αυτό αντικαταστάθηκε 
από τι όμοιες της παρ. 5 του άρθρου 8 του ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτο¬ 
διοίκηση και άλλες διατάξεις». 

δ) Του ν. 1431/1984 (ΦΕΚ 46 / τ. Α' /16.4.1984) «Ρύθμιση 
θεμάτων φορέων, κοινωνικής πρόνοιας, παιδικής προ¬ 
στασίας και άλλες διατάξεις». 

ε) Του ν. 3013/2002 (ΦΕΚ 102 / άρθρο 27 / θέματα 
προσωπικού Ο.Τ.Α / παράγραφος 2). 

στ) Του ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α’ 98). 

η) Των π.δ. /των 50/2001 (ΦΕΚ 39/ Α' /5.3.2001) «Καθο¬ 
ρισμός των προσόντων διορισμού σε θέσεις φορέων 
του Δημοσίου Τομέα», 37α' 1987 (ΦΕΚ 11 Α' /1987) «Μερική 
επέκταση διατάξεων που ισχύουν για τους Δημόσιους 
Υπαλλήλους και τους υπαλλήλους των άλλων νομικών 
προσώπων δημ. Δικαίου και στους υπαλλήλους των 
Ο.Τ.Α και προσαρμογή στις ρυθμίσεις του ν. 1586/1986 
και 22/1990 (ΦΕΚ 7Α' /1990) «Μερική επέκταση διατάξε¬ 
ων, που ισχύουν για τους Δημόσιους Υπαλλήλους και 
τους υπαλλήλους των άλλων νομικών προσώπων δημ. 
Δικαίου και στους υπαλλήλους των Ο.Τ.Α», όπως ισχύουν 
κάθε φορά . 

θ) Των άρθρων 26, 198 και 203 του Δ.Κ.Κ (π.δ. 410/ 
1995) ,όπως ισχύουν. 

ι) Του αριθμ. 276 /85 π.δ/τος (ΦΕΚ 102 /1986 τ. Α') «Δυ¬ 
ναμικότητα και σύνθεση προσωπικού κρατικών παιδικών 
σταθμών. Ίδρυση βρεφικών τμημάτων» και του 92/1989 
π.δ/τος (41/1989 2Α') με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
παιδικού σταθμού. 


ια) Τις υπ’ αριθμ. 2813/3.6.1987 (ΦΕΚ 22/ΒΊ987) και Γ2β/ 
5466/5.12.1983 (ΦΕΚ 900/ΒΊ988) αποφάσεις των Υπουρ¬ 
γών Προεδρίας της Κυβέρνησης και Υγείας, Πρόνοιας 
και Κοινωνικών Ασφαλίσεων σχετικά με την αντιστοι¬ 
χία των οργανικών μονάδων διαφορετικής ονομασίας 
ιδρυμάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων αυτών. 

Ιβ) Του άρθρου 30 παρ. 6 του ν. 3274/2004 (ΦΕΚ 195/ 
Α/2004): Οργάνωση και λειτουργία Τοπικής Αυτοδιοί¬ 
κησης πρώτου και δεύτερου βαθμού. 

Ιγ) Την υπ’ αριθμ. 107/2004 απόφαση του Δημοτικού 
Συμβουλίου Αμπελώνα με την οποία εγκρίνεται η υπ’ 
αριθμ. 12/2004 απόφαση του Διοικητικού Συμβουλίου του 
Δημοτικού Παιδικού Σταθμού Αμπελώνα περί ψήφισης 
του Οργανισμού Εσωτερικής Υπηρεσίας του. 

2. Την υπ’ αριθμ. 32/2005 (πρακτικό 5/2005) γνωμοδότη¬ 
ση του Υπηρεσιακού Συμβουλίου των ΟΤΑ Ν. Λάρισας. 

3. Την ανάγκη της εύρυθμης και απρόσκοπης λειτουρ¬ 
γίας του Ν.Π.Δ.Δ σε σχέση με τον κοινωνικό σκοπό που 
καλείται να επιτελέσει. 

4. Την υπ’ αριθμ. 2682/10.5.2001 (ΦΕΚ 597/21.5.2001/Β) 
απόφασή μας περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
κ'Αποκ/σης «Με εντολή Γ.Γ.Π. ©εσσαλίας», αποφασί¬ 
ζουμε : 

Εγκρίνουμε τον Οργανισμό Εσωτερικής Υπηρεσίας 
του Δημοτικού Παιδικού Σταθμού δήμου Αμπελώνα, ως 
εξής: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Δήμου 
Αμπελώνα λειτουργούν σε επίπεδο τμήματος ανάλογα 
με τη δυναμικότητα του Σταθμού, σύμφωνα με τη συ¬ 
στατική πράξη προσαρμογής του. 

Ειδικότερα, τις υπηρεσίες του Τμήματος του Παιδικού 
Σταθμού αποτελούν τα εξής Γ ραφεία: 

1. Γ ραφείο Διοικητικού - Οικονομικού. 

2. Γ ραφείο Προσχολικής Αγωγής. 

Άρθρο 2 

Αρμοδιότητες Τμήματος και Γραφείων 

1. Η Διεύθυνση του Τμήματος εποπτεύει, συντονίζει 
και κατευθύνει το παιδαγωγικό έργο του Σταθμού και 
γενικά μεριμνά για την εύρυθμη λειτουργία του, σύμ¬ 
φωνα με τον ισχύοντα κανονισμό. 

2. Το Γραφείο Προσχολικής Αγωγής επιμελείται την 
παροχή σύγχρονης προσχολικής Αγωγή στα φιλοξε¬ 
νούμενα νήπια σε συνεργασία με το προσωπικό του 
Σταθμού. 

3. Το γραφείο Διοικητικού-Οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

Αρθρο 3 

Καθήκοντα Προϊσταμένου Τμήματος 

1. Αποτελεί το ανώτερο Διοικητικό όργανο της καθη¬ 
μερινής λειτουργίας του Σταθμού και τον ουσιαστικό 
συνδετικό κρίκο μεταξύ του Σταθμού και του Διοικητι¬ 
κού Συμβουλίου του, που είναι το ανώτατο Διοικητικό 
όργανο του Σταθμού ως Ν.Π.Δ.Δ. 

2. Είναι αρμόδιος να επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της παιδαγωγικής και της ψυχο¬ 
λογίας στη διαδικασία παροχής σωστής προσχολικής 
αγωγής στα φιλοξενούμενα νήπια. 

3. Εποπτεύει, συντονίζει και κατευθύνει το παιδαγω¬ 
γικό έργο των τμημάτων και εισηγείται στο Δ/κό Συμ¬ 
βούλιο τις ανάγκες του τμήματος σε προσωπικό και 
πάσης φύσεως εξοπλισμό. 

4. Είναι αρμόδιος για την εύρυθμη λειτουργία του 
Σταθμού και την τήρηση του κανονισμού λειτουργίας. 

5. Εισηγείται στο Δ.Σ. του Σταθμού κάθε θέμα, που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του Σταθμού. 

• Το Παιδαγωγικό υλικό και τον πάσης φύσεως εξο¬ 
πλισμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

6. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού, ώστε να μη δημιουργούνται λειτουργικά προ¬ 
βλήματα στο Σταθμό. 

7. Εγκρίνει και υπογράφει τα αιτήματα των υφισταμέ¬ 
νων που αφορούν τις ανάγκες των τμημάτων τους. 

8. Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού 

9. Είναι υπεύθυνος για τις συγκεντρώσεις προσωπικού 
και γονέων για την ενημέρωση και ευαισθητοποίησή 
τους σε θέματα αγωγής και ψυχολογίας των παιδιών 
τους, στις οποίες παρευρίσκονται τουλάχιστον ένα μέ¬ 
λος του Δ.Σ. του Σταθμού. 

10. Συγκεντρώνει τις αιτήσεις εγγραφής των νηπίων 
και εισηγείται αιτιολογημένα στην αρμόδια επιτροπή 
εγγραφών, στην οποία μετέχει και το παιδαγωγικό προ¬ 
σωπικό. Προτείνει αιτιολογημένα στο Δ/κό Συμβούλιο 
του Π.Σ. διαγραφές, εγγραφές, μειώσεις, απαλλαγές 
κλπ. 

11. Φροντίζει και επιβλέπει την υγιεινή κατάσταση των 
παιδιών και των χώρων. 

12. Συνεργάζεται αρμονικά με το τμήμα Διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των στόχων. 

Αρθρο 4 

Καθήκοντα Γραφείου Προσχολικής Αγωγής 

Είναι υπεύθυνος: 

1. Για την εύρυθμη λειτουργία του γραφείου και την 
τήρηση του Κανονισμού Λειτουργίας. 

2. Για την παροχή σωστής προσχολικής αγωγής στα 
φιλοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του τμήματος προ¬ 
σχολικής αγωγής για τη σωστή εκτέλεση των καθη¬ 
κόντων του. 

4. Εισηγείται στον προϊστάμενο του Π.Σ. τις ανάγκες 
του τμήματος της προσχολικής αγωγής σε προσωπικό 
και πάσης φύσεως εξοπλισμό καθώς και την επιμόρφω¬ 
ση του προσωπικού. 


5. Είναι υπεύθυνος για τις συγκεντρώσεις προσωπι- 
κού-γονέων. 

6. Τηρεί όλα τα απαραίτητα βιβλία. 

Αρθρο 5 

Καθήκοντα Γ ραφείου Διοικητικού-Οικονομικού 
(Διαχειριστής) 

Είναι υπεύθυνο: 

1. Γ ια την προμήθεια και τον έγκαιρο εφοδιασμό του 
Σταθμού με τα αναγκαία τρόφιμα και λοιπά υλικά που 
είναι απαραίτητα για την εύρυθμη λειτουργία του Σταθ¬ 
μού. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθοδοτικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κλπ του προσωπικού. 

4. Συνεργάζεται με τον Προϊστάμενο του Σταθμού 
για την κατάρτιση του Προϋπολογισμού - Απολογισμού 
- Ισολογισμού. 

5. Τηρεί όλα τα απαραίτητα βιβλία. 

6. Τηρεί τα πρακτικά των συνεδριάσεων του Δ.Σ. του 
Σταθμού. 

7. Εκτελεί κάθε άλλη εργασία διοίκησης και διαχείρι¬ 
σης που του ανατίθεται. 

Αρθρο 6 - Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

Θέσεις 1 Βαθμός Δ' - Α' 

2. ΚΛΑΔΟΣ ΔΕ ΔΙΟΙΚΗΤΙΚΟΥ-ΓΡΑΜΜΑΤΕΩΝ 

Θέσεις 1 Βαθμός Δ'- Α' 

3. ΠΕ ΝΗΠΙΑΓΩΓΩΝ 

θέσεις 1 Βαθμός Δ' - Α' 

4. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 

Θέσεις 2 Βαθμός Δ' - Α' 

5. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 

Θέσεις 1 Βαθμός Δ' - Α' 

6. ΚΛΑΔΟΣ ΔΕ ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 

Θέσεις 2 Βαθμός Δ' - Α' 

7. ΚΛΑΔΟΣ ΔΕ32 ΜΑΓΕΙΡΩΝ 

Θέσεις 1 Βαθμός Δ' - Α' 

8. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (Βοηθός 
Μαγείρου) 

Θέσεις 1 Βαθμός Ε' - Β' 

9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 2 Βαθμός Ε' - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) Θέσεις 2 

2. ΤΕ ΝΗΠΙΑΓΩΓΩΝ (προσωρινός) Θέσεις 2 

3. ΤΕ9 ΒΡΕΦΟΝΗΠΙΟΚΟΜΙΑΣ (προσωρινός) 

Θέσεις 3 

4. ΥΕ14 ΜΑΓΕΙΡΩΝ Θέσεις 1 

5. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 1 

β) ΕΠΟΧΙΑΚΟ ΠΡΟΣΩΠΙΚΟ Θέσεις 3 

Συνιστώνται τρεις (3) θέσεις με σχέση εργασίας Ιδιω¬ 
τικού Δικαίου Ορισμένου Χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (ν. 2503/1997, άρθρου 18 παρ 12). 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
που αφορούν το προσωπικό αυτό. 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μό¬ 
λις κενωθούν με οποιοδήποτε τρόπο σε θέσεις κλάδου 
ΤΕ9 Βρεφονηπιοκόμων σύμφωνα με τις διατάξεις του 
άρθρου 35 ν. 2646/1998. 

Αρθρο 7 

Προϊστάμενοι Υπηρεσιακών μονάδων 

1. Κατά το διάστημα κατά το οποίο θα υπηρετούν 
στο Ν.Π.Δ.Δ. υπάλληλοι των κλάδων ΠΕ Νηπιαγωγών 
(προσωρινός), ΤΕ Νηπιαγωγών (προσωρινός) και ΤΕ Βρε- 
φονηπιοκομίας, Προϊστάμενος του Παιδικού Σταθμού 
επιλέγεται από τους κλάδους ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός), ΤΕ Βρεφονηπιο- 
κομίας και ΤΕ9 Βρεφονηπιοκομίας. 

Ο Προϊστάμενος ορίζεται πάντοτε με απόφαση του 
Προέδρου του Δ.Σ. του Παιδικού Σταθμού, ο κρινόμενος 
από το αρμόδιο Υπηρεσιακό Συμβούλιο υπάλληλος, ανα- 
πληρούμενος σε περίπτωση απουσίας του ή κωλύματος 
από τον κατά βαθμό αρχαιότερο υπάλληλο της αυτής 
Υπηρεσίας. 

2. Προϊστάμενος του τμήματος Διοικητικού-Οικονο- 
μικού επιλέγεται υπάλληλος του κλάδου ΠΕΙ Διοικη- 
τικού-Οικονομικού, ΤΕ17 Διοικητικού-Λογιστικού, ΔΕΙ 
Διοικητικού-Λογιστικού. 

Άρθρο 8 
Νομοθεσία 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων, εφαρμόζονται οι 
εκάστοτε ισχύουσες νομοθετικές διατάξεις. 

Άρθρο 9 

Αοιπές Διατάξεις 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσε¬ 
ων για την κάλυψη των υφισταμένων και μελλοντικών 
αναγκών των Υπηρεσιών το Ν.Π.Δ.Δ. 

Η κατανομή του προσωπικού στις Οργανικές μονάδες 
(Διευθύνσεις-Τμήματα) γίνεται πάντοτε με απόφαση του 
Προέδρου του Δ.Σ. του Ν.Π.Δ.Δ., ανάλογα με τις ανάγκες 
των υπηρεσιών, τα προσόντα των υπαλλήλων, την πεί¬ 
ρα και τις γνώσεις αυτών σε ειδικά αντικείμενα, κατά 
την οποία κατανομή θα εξετάζονται και τυχόν ειδικές 
ανάγκες των υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κ.λ.π.) 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανισμό, 
ρυθμίζεται από τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτε¬ 
ρικής Υπηρεσίας, προκαλείται δαπάνη σε βάρος του 
προϋπολογισμού οικον. έτους 2005, ο οποίος ενισχύ- 
εται από τους ΚΑΠ, τροφεία κλπ. ύψους 259.435,43 € 
περίπου, εφόσον προσληφθούν όλοι και για τα επόμενα 


οικονομικά έτη το ύψος της δαπάνης δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθμ. 20056576 (3) 

Εκχώρηση Αρμοδιοτήτων και Δικαιώματος Υπογρα¬ 
φής στους Αντιπρυτάνεις του Πανεπιστημίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του π.δ. 377/1989 (ΦΕΚ 166/τΑ'/16.6.1989) 
που κυρώθηκε με το ν. 1892/1990 (ΦΕΚ 101/τΑ731.7.1990) 
«Μετονομασία της ΑΒΣΠ σε Πανεπιστήμιο Πειραιώς». 

2. Τις διατάξεις του άρθρου 3 παρ. 1 εδ. στ' περ. III και 
VIII του ν. 2083/1992. 

3. Το άρθρο 1 του ν. 2083/1992 όπως τροποποιήθηκε 
με το άρθρο 7 του ν. 2158/1993. 

4. Το υπ’ αριθμ. 221 ΦΕΚ/τ. Ν.Π.Δ.Δ/5.9.2005 στο οποίο 
δημοσιεύθηκε η υπ’ αριθμ. 76643/Β2/24.8.2005 υπουργική 
απόφαση του ΥΠΕΠΘ - «Εκλογή Πρυτανικών Αρχών». 

5. Την από 12.9.2005 απόφαση του Πρυτανικού Συμβου¬ 
λίου - Ανάθεση αρμοδιοτήτων στους Αντιπρυτάνεις. 

6. Το π.δ. 58/2001 ΦΕΚ 49/τ.Α'/16.3.2001 «Οργανισμός 
Διοικητικών Υπηρεσιών του Πανεπιστημίου». 

7. Το άρθρο 11 του ν. 2690/1996 «Κύρωση Κώδικα Διοι¬ 
κητικής Διαδικασίας και άλλες διατάξεις». 

8. Την από 18.10.2005 απόφαση του Πρυτανικού Συμ¬ 
βουλίου. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού ή του Προϋπολογισμού του Πανεπι¬ 
στημίου, αποφασίζουμε : 

I. Εκχωρούμε αρμοδιότητες και το δικαίωμα υπογρα¬ 
φής στους Αντιπρυτάνεις ως ακολούθως : 

Α. Στον Αντιπρύτανη Ακαδημαϊκών Υποθέσεων και 
Προσωπικού. 

1. Του συντονισμού των διατμηματικών ενεργειών και 
πρωτοβουλιών για ακαδημαϊκά ζητήματα. 

2. Θεμάτων που αφορούν στις διαπανεπιστημιακές- 
διακρατικές σχέσεις και συνεργασίες. 

3. Θεμάτων σχετικών με Πανεπιστημιακά συγγράμ¬ 
ματα και Εκδόσεις. 

4. Θεμάτων σχετικών με προγράμματα και κανονι¬ 
σμούς σπουδών προπτυχιακών και μεταπτυχιακών. 

5. Θεμάτων οργάνωσης και λειτουργίας της Βιβλιο¬ 
θήκης. 

6. θεμάτων που σχετίζονται με τις αρμοδιότητες της 
Επιτροπής Μεταπτυχιακών Σπουδών. 

7. Θεμάτων σχετικών με τη διασφάλιση της ποιότητας 
του Πανεπιστημίου. 

8. Θεμάτων σχετικών με την εποπτεία, οργάνωση και 
λειτουργία των Διοικητικών Υπηρεσιών και των Ακαδη¬ 
μαϊκών Μονάδων. 

9. Θεμάτων Δικτύων και Μηχανοργάνωσης και Τεχνι- 
κών Έργων. 

10. Αποφάσεων για τη χορήγηση εν γένει αδειών με¬ 
λών Δ.Ε.Π., καθώς και εκπαιδευτικών αδειών, χρηματο- 

δότησης ταξιδιών των ανωτέρω για ακαδημαϊκούς και 
ερευνητικούς σκοπούς, σε εκτέλεση αποφάσεων των 
αρμοδίων Συλλογικών Οργάνων. 

11. Πιστοποιητικών υπηρεσιακής κατάστασης και συ- 
νταξιοδότησης μελών Δ.Ε.Π., Ε.Ε.ΔΙ.Π. και Ε.Δ.Π. 

12. Καταστάσεων πληρωμής αλλοδαπών φοιτητών 
(προγράμματα δΟΘΒΑΤΕδ-ΕΒΑδΜΙΙδ) και λοιπών εκ¬ 
παιδευτικών Ευρωπαϊκών προγραμμάτων. 

13. Βεβαιώσεων μετάβασης μελών Δ.Ε.Π. στο εξωτε¬ 
ρικό στα πλαίσια των συμφωνιών με Πανεπιστήμια της 
αλλοδαπής. 

14. Αντιγράφων πτυχίου και πιστοποιητικών αναλυτι¬ 
κής βαθμολογίας για Πανεπιστήμια του εξωτερικού. 

Σε περίπτωση απουσίας ή κωλύματος θα τον αναπλη¬ 
ρώνει ο Αντιπρύτανης Οικονομικού Προγραμματισμού 
και Ανάπτυξης. 

Β. Στον Αντιπρύτανη Οικονομικού Προγραμματισμού 
και Ανάπτυξης 

1. Της οικονομικής διαχείρισης και αξιοποίησης της 
περιουσίας του Πανεπιστημίου. 

2. Της εποπτείας των δωρεών και κληροδοτημάτων 
του Πανεπιστημίου. 

3. Υπογραφής των συμβάσεων του Πανεπιστημίου που 
συνάπτονται για προμήθειες ή εργασίες με απευθείας 
ανάθεση ή πρόχειρο διαγωνισμό. 

4. Εκκαθάρισης των δαπανών και της υπογραφής των 
Χρηματικών Ενταλμάτων του Πανεπιστημίου που εκ- 
δίδονται μετά από πρόχειρους-δημόσιους-ανοικτούς- 
κλειστούς διαγωνισμούς, για προμήθειες, εκτέλεση 
εργασιών, έργων κ,λπ. που βαρύνουν τις πιστώσεις του 
Τακτικού Προϋπολογισμού με τον Προϊστάμενο Γραμ¬ 
ματείας και τον Προϊστάμενο Διεύθυνσης Οικονομικού, 
εκτός των χρηματικών ενταλμάτων των Δημοσίων 
Επενδύσεων που θα υπογράφονται από τον Πρύτανη, 
τον Προϊστάμενο Γραμματείας και τον Προϊστάμενο 
Διεύθυνσης Οικονομικού. 

5. Υπογραφής Διακηρύξεων και περιλήψεων διαγωνι¬ 
σμών Δημόσιων (πρόχειρων-ανοικτών-κλειστών-πλει- 
οδοτικών) για προμήθειες ή εργασίες και μισθώσεις- 
εκμισθώσεις ακινήτων. 

Σε περίπτωση απουσίας ή κωλύματος θα τον ανα¬ 
πληρώνει ο Αντιπρύτανης Ακαδημαϊκών Υποθέσεων και 
Προσωπικού. 

Οι υπ’ αριθμ. 20032855/26.5.2003 (ΦΕΚ 732/τΒ'/10.6.2003) 
και 20041712α/ 22.3.2004 (ΦΕΚ 621/τΒ729.4.2004) αποφά¬ 
σεις Πρύτανη παύουν να ισχύουν από τη δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Οκτωβρίου 2005 

Ο Πρύτανης 
ΣΩΤΗΡΙΟΣ ΚΑΡΒΟΥΝΗΣ 
-♦- 

Αριθμ. 20056577 (4) 

Μεταβίβαση Αρμοδιότητας Δικαιώματος Υπογραφής στους 
Προϊστάμενους των Υπηρεσιών του Πανεπιστημίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του π.δ. 377/1989 (ΦΕΚ 166/τΑ7ΐ6.6.1989) 
που κυρώθηκε με το ν. 1892/1990 (ΦΕΚ 101 /τΑ'/31.7.1990) 
«Μετονομασία της ΑΒΣΠ σε Πανεπιστήμιο Πειραιώς». 


2. Τις διατάξεις του άρθρου 3 παρ. 1 εδ. στ' περ. III και 
VIII του ν. 2083/1992. 

3. Το άρθρο 1 του ν. 2083/1992 όπως τροποποιήθηκε 
με το άρθρο 7 του ν. 2158/1993. 

4. Το υπ’ αριθμ. 221 ΦΕΚ/τ.Ν.ΠΔ.Δ/5.9.2005 στο οποίο 
δημοσιεύθηκε η υπ’ αριθμ. 76643/Β2/24.8.2005 υπουργική 
απόφαση του ΥΠΕΠΘ-«Εκλογή Πρυτανικών Αρχών». 

5. Την από 18.9.2005 απόφαση του Πρυτανικού Συμβου¬ 
λίου - Μεταβίβαση Αρμοδιότητας Δικαιώματος Υπογρα¬ 
φής στους Προϊσταμένους των Υπηρεσιών. 

6. Το π.δ. 58/2001 ΦΕΚ 49/τ.Α7ΐ6.3.2001 «Οργανισμός 
Διοικητικών Υπηρεσιών του Πανεπιστημίου». 

7. Το άρθρο 11 του ν. 2690/1996 «Κύρωση Κώδικα Διοι¬ 
κητικής Διαδικασίας και άλλες διατάξεις». 

8. Τις διατάξεις του ν. 2683 (ΦΕΚ 99/τ.Α79.2.1989). 

9. Την ανάγκη αποκέντρωσης και καλύτερης διεκ¬ 
περαίωσης των διοικητικών, οικονομικών και τεχνικών 
θεμάτων του Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού ή του Προϋπολογισμού του Πανεπι¬ 
στημίου, αποφασίζουμε : 

Μεταβιβάζουμε την αρμοδιότητα του Δικαιώματος 
Υπογραφής «Με εντολή του Πρύτανη», στους παρακάτω 
Προϊστάμενους των Υπηρεσιών του Πανεπιστημίου. 

Α. Στον Προϊστάμενο Γ ραμματείας, ως εξής : 

1. Εγγράφων προς Υπουργείο Εθνικής Παιδείας και 
Θρησκευμάτων με τα οποία διαβιβάζονται αποφάσεις 
διορισμών, εξελίξεων, προκηρύξεων θέσεων μελών 
Ε.Ε.ΔΙ.Π., Ε.Τ.Ε.Π., μετά από αποφάσεις των αρμοδίων 
οργάνων. 

2. Εγγράφων για παροχή πληροφοριών και αποστολή 
στοιχείων στο Υπουργείο Εθνικής Παιδείας και Θρη¬ 
σκευμάτων που αναφέρονται σε θέματα Προσωπικού 
του Πανεπιστημίου. 

3. Πράξεων για την έγκριση και εκτέλεση δαπανών 
εκτάκτων επειγουσών αναγκών και μέχρι του ποσού 
των 1.500€ ανά ΚΑΕ για τις λειτουργικές ανάγκες των 
Ακαδημαϊκών Τμημάτων και Υπηρεσιών του Πανεπιστη¬ 
μίου. 

4. Εγγράφων προς τις Υπηρεσίες και Ακαδημαϊκά 
Τμήματα με τα οποία ανακοινώνονται αποφάσεις των 
οργάνων του Πανεπιστημίου σχετικά με θέματα αρμοδι¬ 
ότητας της Διεύθυνσης Μηχανοργάνωσης και Τεχνικών 
Έργων. 

5. Αποφάσεων χορήγησης χρονοεπιδόματος μελών 
Δ.Ε.Π., Ε.Ε.ΔΙ.Π. και Ε.Δ.Π. 

6. Επικύρωση Πρακτικών Συγκλήτου. 

7. Διαβιβαστικών εγγράφων προς τον Τύπο για δημο¬ 
σίευση προκηρύξεων, διαγωνισμών, τεχνικών έργων και 
μελετών προμηθειών και εργασιών. 

8. Εγγράφων που αφορούν χορήγηση εκπαιδευτικών 
αδειών σε μέλη Ε.Ε.ΔΙ.Π., Ε.Τ.Ε.Π., Διοικητικό Προσωπικό, 
σε εκτέλεση αποφάσεων αρμόδιων οργάνων. 

9. Διαβιβαστικών εγγράφων στον ημερήσιο τύπο για 
προκηρύξεις πλήρωσης θέσεων του πάσης φύσεως 
προσωπικού. 

10. Διαβιβαστικών έγκρισης προκηρύξεων θέσεων του 
πάσης φύσεως προσωπικού στο Υπουργείο Εθνικής Παι¬ 
δείας και Θρησκευμάτων. 

11. Εντολών μετακίνησης εκτός έδρας μελών Ε.Τ.Ε.Π. 
και Διοικητικού Προσωπικού σε εκτέλεση αποφάσεων 
αρμόδιων οργάνων. 

12. Απαντήσεων σε παράπονα πολιτών, υπαλλήλων 
σχετικά με ζητήματα που έχουν αποφασίσει τα αρμόδια 
όργανα. 

13. Των πρωτοτύπων διδακτορικών διπλωμάτων μετά 
του Πρύτανη και Προέδρου του Τμήματος. 

14. Ακριβή αντίγραφα πτυχίων και διπλωμάτων μετα¬ 
πτυχιακών σπουδών. 

15. Εκκαθάρισης των πάσης φύσεως δαπανών για 
προμήθειες και εκτέλεση εργασιών και υπογραφής των 
χρηματικών ενταλμάτων πληρωμής και προπληρωμής 
από του ποσού των δύο χιλιάδων πεντακοσίων ευρώ 
(2.500€) και μέχρι του ποσού που ορίζεται κάθε φορά με 
υπουργικές αποφάσεις για απευθείας αναθέσεις, μαζί 
με τον Προϊστάμενο Διεύθυνσης Οικονομικού. 

16. Εκκαθάρισης δαπανών ΔΕΗ, ΟΤΕ, κοινοχρήστων, 
νοσηλίων και υπογραφής των χρηματικών ενταλμάτων 
πληρωμής ανεξαρτήτως ποσού μαζί με τον Προϊστάμενο 
Διεύθυνσης Οικονομικού. 

17. Εγγράφων προς τις Δημόσιες Υπηρεσίες, Υπουρ¬ 
γεία κλπ με ερωτήματα για διάφορα θέματα. 

18. Εγγράφων στο Υπουργείο Εθνικής Παιδείας και 
Θρησκευμάτων για χρηματοδότηση από τον Τακτικό 
Προϋπολογισμό και Προϋπολογισμό Δημοσίων Επενδύ¬ 
σεων στα πλαίσια των εγκεκριμένων πιστώσεων. 

19. Εγγράφων σε Δημόσιους Οργανισμούς και Υπουρ¬ 
γεία για διάφορα οικονομικά θέματα αρμοδιότητας της 
Διεύθυνσης Οικονομικού σε εκτέλεση αποφάσεων αρ¬ 
μοδίων οργάνων. 

20. Εγγράφων με τα οποία ανακοινώνεται στους εν-δι- 
αφερόμενους η κατακύρωση διαγωνισμών σε εκτέλεση 
αποφάσεων των αρμοδίων οργάνων. 

21. Διαβιβαστικών εγγράφων αποστολής απολογισμών, 
προϋπολογισμού και τροποποιήσεων. 

22. Υπογραφής επιταγών και μέχρι του ύψους των 
τεσσάρων χιλιάδων ευρώ (4.000€). 

23. Πιστοποιητικών γενικής φύσεως που δεν ανήκουν 
στην αρμοδιότητα άλλων οργάνων. 

Β. Στους Προϊσταμένους Διευθύνσεων, Εγγράφων - 
Πράξεων - Αποφάσεων, ως εξής: 

I. Στον Προϊστάμενο της Διεύθυνσης Σπουδών 

1. Κοινοποίησης των εγγράφων που αφορούν εγγρα¬ 
φές, μετεγγραφές και γενικά τη σπουδαστική κατάστα¬ 
ση των φοιτητών. 

2. Κοινοποιήσεων στις Γραμματείες Ακαδημαϊκών Τμη¬ 
μάτων Αποφάσεων εισαγωγής νέων φοιτητών, Κύπριων, 
τέκνων ομογενών, αλλοδαπών φοιτητών. 

3. Ανακοινώσεων αποφάσεων της Συγκλήτου και Πρυ- 
τανικού Συμβουλίου για θέματα Σπουδών. 

4. Διαβίβασης εγγράφων προς Ακαδημαϊκά Τμήματα 
και Γ ραμματείες Ακαδημαϊκών Τ μημάτων για γενικά 
θέματα Σπουδών. 

5. Διαβίβασης εγγράφων στο ΥΠΕΠΘ σχετικά με τα 
προγράμματα Σπουδών. 

6. Θεώρησης του γνησίου της υπογραφής φοιτητών. 

7. Εγγράφων προς τα Ακαδημαϊκά Τμήματα για συλ¬ 
λογή στατιστικών στοιχείων. 

8. Εγγράφων σχετικών με θέματα προπτυχιακών και 
μεταπτυχιακών φοιτητών, όπως εγγραφές, κατατά¬ 
ξεις πτυχιούχων ή αλλοδαπών φοιτητών, υποτροφιών, 
βραβείων και χορήγησης δανείων σε φοιτητές του 
Πανεπιστημίου, σύμφωνα με τις κάθε φορά ισχύουσες 
αποφάσεις και σε εκτέλεση αποφάσεων των αρμόδιων 
Συλλογικών Οργάνων του Πανεπιστημίου. 


9. Εγγράφων που αφορούν τη Φοιτητική Μέριμνα. 

10. Συγκέντρωση ύλης για την έκδοση του Οδηγού 
Σπουδών. 

11. Εγγράφων για την αυτεπάγγελτη αναζήτηση δικαι- 
ολογητικών, σύμφωνα με τις διατάξεις του ν. 3242/2004 
αρμοδιότητας της Διεύθυνσης. 

II. Στον Προϊστάμενο της Διεύθυνσης Διοικητικού 

1. Εγγράφων τα οποία ανακοινώνονται στο προσωπικό 
του Ιδρύματος και αφορούν σε διορισμούς, ανάκληση 
διορισμού, μονιμοποίηση και ανανέωση θητείας ή σύμ¬ 
βαση εργασίας ή έργου, προαγωγή, χορήγηση επιδό¬ 
ματος χρόνου υπηρεσίας, σπουδών και διδακτορικού, 
ένταξη, παραίτηση, συνταξιοδότηση, απόλυση, άδειες 
και γενικά θέματα που αφορούν στην υπηρεσιακή κα¬ 
τάσταση του προσωπικού, σύμφωνα με τις διατάξεις 
της ισχύουσας νομοθεσίας και σε εκτέλεση αποφάσεων 
των αρμοδίων οργάνων. 

2. Χαρακτηρισμό εισερχόμενων εγγράφων με παράλ¬ 
ληλη ενημέρωση του Πρύτανη και του Προϊστάμενου 
Γ ραμματείας. 

3. Αποδείξεων παραλαβής δικογράφων. 

4. Πιστοποιητικών υπηρεσιακής κατάστασης και συ- 
νταξιοδότησης του Διοικητικού Προσωπικού και των 
Ε.Τ.Ε.Π. 

5. Εγγράφων προς το Υπηρεσιακό Συμβούλιο για θέ¬ 
ματα προαγωγών, εντάξεων, μετατάξεων, εκπαιδευτι¬ 
κών αδειών άνευ αποδοχών του εν γένει Διοικητικού 
Προσωπικού. 

6. Εγγράφων για τη χορήγηση αναρρωτικών αδειών 
στο πάσης φύσεως Προσωπικό καθώς και εγγράφων 
που αφορούν στην παραπομπή σε αρμόδιες Υγειονο¬ 
μικές Επιτροπές. 

7. Έκδοση και θεώρηση βιβλιαρίων ασθένειας του πά¬ 
σης φύσεως προσωπικού. 

8. Εγγράφων αναφερόμενων σε προσέλευση και απο¬ 
χώρηση του προσωπικού σε εκτέλεση αποφάσεων των 
αρμόδιων οργάνων του Πανεπιστημίου. 

9. Εγγράφων προς όλες τις Υπηρεσίες και τα Ακαδη¬ 
μαϊκά Τμήματα του Πανεπιστημίου για θέματα αρμοδι¬ 
ότητας της Διεύθυνσης Διοικητικού. 

10. Θεώρησης του γνήσιου της υπογραφής του προ¬ 
σωπικού - πολιτών. 

11. Αποφάσεων χορήγησης κανονικών αδειών στο Διοι¬ 
κητικό Προσωπικό και στο Ειδικό Τεχνικό Εργαστηριακό 
Προσωπικό (Ε.Τ.Ε.Π.). 

12. Επικύρωσης αντιγράφων-φωτοαντιγράφων εκ των 
πρωτοτύπων. 

13. Θεμάτων που αφορούν την Πολιτική Σχεδίαση 
Εκτάκτων Αναγκών (ΠΣΕΑ). 

14/Εκδοσης αποφάσεων χορηγήσεως χρονοεπιδο- 
μάτων και κλιμακίων στο Διοικητικό Προσωπικό και 
ΕΤΕΠ. 

15. Εγγράφων για την αυτεπάγγελτη αναζήτηση δικαι- 
ολογητικών σύμφωνα με τις διατάξεις του ν. 3242/2004 
αρμοδιότητας της Διεύθυνσης. 

III. Στον Προϊστάμενο της Διεύθυνσης Οικονομικού 

1. Εγγράφων προς τις Δ.Ο.Υ. σχετικά με την μισθοδο¬ 
σία του Προσωπικού. 

2. Υπογραφής καταστάσεων αποστολής Χρηματικών 
Ενταλμάτων στο Ελεγκτικό Συνέδριο και διαβίβασης 
της απόδοσης Χρηματοοικονομικών Ενταλμάτων Προ¬ 
πληρωμής. 

3. Βεβαιώσεων επί καταστάσεως οδοιπορικών. 

4. Βεβαιώσεων αποδοχών όλου του προσωπικού για 
υποβολή τους στις Δ.Ο.Υ. 

5. Εγγράφων προς τις Υπηρεσίες του Πανεπιστημίου 
και Ακαδημαϊκά Τμήματα με τα οποία ανακοινώνονται 
θέματα αρμοδιότητας της Διεύθυνσης Οικονομικού κα¬ 
θώς και κοινοποίησης σχετικών εγκυκλίων. 

6. Εγγράφων προς Δημόσιες Υπηρεσίες για παροχή 
στατιστικών και απολογιστικών οικονομικών στοιχείων. 

7. Εγγράφων επιστροφής Εγγυητικών Επιστολών στις 
Τ ράπεζες. 

8. Εκκαθάρισης των δαπανών της πάγιας Προκαταβο¬ 
λής μαζί με τον Προϊστάμενο του Λογιστηρίου. 

9. Εγγράφων επιστροφής δικαιολογητικών διαγωνι¬ 
σμών σε συμμετέχοντες που δεν κατακυρώθηκε ο δια¬ 
γωνισμός προμηθειών ή Υπηρεσιών. 

10. Εγγράφων προς προμηθευτές και λοιπούς ιδιώτες 
για θέματα προμηθειών και λοιπών θεμάτων που ανά¬ 
γονται αποκλειστικά στις αρμοδιότητες της Διεύθυνσης 
Οικονομικού. 

11. Δηλώσεων που προβλέπονται από τη Φορολογική 
Νομοθεσία. 

12. Επικύρωσης αντιγράφων από τα πρωτότυπα ή ακρι¬ 
βή αντίγραφα που κατατίθενται ή υπάρχουν στο αρχείο 
της Διεύθυνσης. 

13. Εγγράφων για την αυτεπάγγελτη αναζήτηση δικαι- 
ολογητικών σύμφωνα με τις διατάξεις του ν. 3242/2004 
αρμοδιότητας της Διεύθυνσης. 

14. Εκκαθάρισης των πάσης φύσεως δαπανών σε 
εκτέλεση αποφάσεων των αρμοδίων οργάνων και 
υπογραφής των αντιστοίχων χρηματικών ενταλμά¬ 
των μέχρι του ποσού των δύο χιλιάδων πεντακοσίων 
ευρώ (2.500€) μαζί με τον Προϊστάμενο του Τμήματος 
Λογιστηρίου. 

IV. Στον Προϊστάμενο Διεύθυνσης Υποστήριξης Πανε¬ 
πιστημιακών Οργάνων 

1. Εγγράφων που απευθύνονται στα Συλλογικά Όρ¬ 
γανα για συγκέντρωση των θεμάτων που εισάγονται 
προς συζήτηση. 

2. Έκδοσης εγγράφων, που αφορούν στην ενημέρωση 
των ενδιαφερομένων, και στην υλοποίηση των αποφά¬ 
σεων της Συγκλήτου και του Πρυτανικού Συμβουλίου. 

3. Έκδοσης επικυρωμένων αποσπασμάτων των Πρα¬ 
κτικών για την ταχεία διεκπεραίωση των αποφάσεων 
των ως άνω οργάνων. 

4. Εγγράφων για την αυτεπάγγελτη αναζήτηση δικαι- 
ολογητικών σύμφωνα με τις διατάξεις του ν. 3242/2004 
αρμοδιότητας της Διεύθυνσης. 

Γ. Στους Προϊσταμένους Τμημάτων 

I. Στον Προϊστάμενο Γραμματείας Συγκλήτου και Πρυ- 
τανικού Συμβουλίου 

1. Επικύρωσης Αποσπασμάτων Πρακτικών Πρυτανικού 
Συμβουλίου. 

2. Εγγράφων προς τις Υπηρεσίες του Πανεπιστημίου 
και άλλες Υπηρεσίες με τα οποία ζητούνται ή παρέχο¬ 
νται πληροφορίες. 

II. Στους Γραμματείς των Ακαδημαϊκών Τμημάτων 

1. Κοινοποίησης προς τα μέλη των Τμημάτων εγγρά¬ 
φων εγκυκλίων κ.λ.π. 

2. Υπογραφής των πάσης φύσεως πιστοποιητικών Προ¬ 
πτυχιακών, Μεταπτυχιακών και Διδακτορικών Σπουδών. 

3. Υπογραφής διαφόρων εγγράφων διεκπεραίωσης 
ή πληροφόρησης επί φοιτητικών θεμάτων, σε εκτέλε¬ 


ση αποφάσεων αρμοδίων οργάνων του Τμήματος, που 
απευθύνονται σε υπηρεσίες του Ιδρύματος. 

4. Βεβαίωσης του γνησίου της υπογραφής των εξετα- 
στών-επιτηρητών για βεβαιώσεις συμμετοχής φοιτητών 
στις εξετάσεις. 

III. Στον Προϊστάμενο του Τμήματος Τεχνικών Έργων 

1. Εγγράφων προς τους ανάδοχους Τεχνικών Έργων, 
μετά την κατακύρωση από τα αρμόδια όργανα, με τα 
οποία κοινοποιούνται αποφάσεις παραλαβής, εγκρίσεις, 
Πρωτοκόλλου κ.λ.π. 

2. Βεβαιώσεων εκτέλεσης έργων ή πιστοποιητικών 
εμπειρίας σε Ανάδοχους Έργων. 

3. Αποστολής Μηνιαίων, Τριμηνιαίων Δελτίων παρα¬ 
κολούθησης έργων. 

IV. Στον Προϊστάμενο του Τμήματος Διεθνών και Δη¬ 
μοσίων Σχέσεων 

1. Κοινοποίησης εγγράφων εγκυκλίων προς τις Υπη¬ 
ρεσίες και Ακαδημαϊκά Τμήματα αρμοδιότητας του 
Τμήματος. 

2. Κατάρτισης προϋπολογισμών, εκδηλώσεων, συνε¬ 
δρίων, εορτών και συναφών εκδηλώσεων. 

3. Αλληλογραφίας με φορείς για θέματα Δημοσίων 
και Διεθνών Σχέσεων. 

4. Εγγράφων προς τα μέλη της Πανεπιστημιακής κοι¬ 
νότητας για ενημέρωση σχετικά με συνέδρια, συμπό¬ 
σια, ημερίδες, εκθέσεις και διάφορες εκδηλώσεις του 
Πανεπιστημίου. 

5. Κατάρτισης ετήσιων προγραμμάτων προβολής του 
Πανεπιστημίου και των Τμημάτων του. 

V. Στον Προϊστάμενο του Τμήματος Φοιτητικής Μέ¬ 
ριμνας 

1. Υπογραφής Δελτίων ειδικών εισιτηρίων των φοι¬ 
τητών . 

2. Υπογραφής Βιβλιαρίων ασθένειας των φοιτητών. 

3. Υπογραφής της κάρτας σίτισης των φοιτητών. 

VI. Στον Προϊστάμενο της Βιβλιοθήκης 

1. Εγγράφων σχετικών με διαβίβαση παραγγελιών βι¬ 
βλίων και περιοδικών στους προμηθευτές. 

VII. Στον Προϊστάμενο του Γ ραφείου Δημοσιευμάτων 
και Εκδόσεων 

1. Κοινοποίησης εγγράφων στις Υπηρεσίες και Ακα¬ 
δημαϊκά Τμήματα σχετικών με τις αρμοδιότητες του 
Γραφείου ή εγκυκλίων του ΥΠΕΠΘ και αλληλογραφία 
με τους εκδότες. 

2. Εγγράφων στα Ακαδημαϊκά Τμήματα και Υπηρεσίες 
του Πανεπιστημίου για συγκέντρωση ύλης για διάφορες 
εκδόσεις του Πανεπιστημίου εκτός του οδηγού σπουδών. 

Ο Πρύτανης ή ο νόμιμος Αναπληρωτής του δικαιούται 
να ζητά να υπογράφει ο ίδιος κατά την κρίση του τα 
αναφερόμενα στην παρούσα. 

Η παραπάνω μεταβίβαση αρμοδιοτήτων Υπογραφής 
ισχύει και για τους νόμιμους αναπληρωτές των προϊστα¬ 
μένων σε περίπτωση απουσίας ή κωλύματος τους. 

Οι υπ’ αριθμ. 20032856/26.5.2003 (ΦΕΚ 732/τΒ'/10.6.2003) 
και 20042812α/13.6.2004 (ΦΕΚ 813/τΒ72.6.2004) αποφά¬ 
σεις Πρύτανη παύουν να ισχύουν από την δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Οκτωβρίου 2005 

Ο Πρύτανης 
ΣΩΤΗΡΙΟΣ ΚΑΡΒΟΥΝΗΣ 

